Tour de France 2010

Tour de France 2010 var den 97. utgaven av Tour de France, og ble arrangert fra 3. til 25. juli.

Rittet startet med en 8 km tempoetappe i Rotterdam, Nederland. Neste etappe startet også i Rotterdam og gikk videre til Belgia. Det var femte gang Tour de France var i Nederland, forrige gang var i 2006. Tredje etappe ble avsluttet med en del av de samme brosteinspartiene som brukes under Paris–Roubaix. Rittet inneholdt 23 fjellpass, 2 flere enn i 2008, og tre av etappene hadde målgang på fjelltopper. Col du Tourmalet, som er en av de mest kjente og brukte fjellovergangene i Tour de France, ble besøkt to gangte. På den 16. etappen til Pau kjørte rytterne over fjellet og på den 17. etappen var det målgang på toppen.

Alberto Contador vant i utgangspunktet rittet for det som syntes å være en tredje gang etter en tett duell med Andy Schleck (som vant ungdomskonkurransen), mens Denis Mensjov tok tredjeplassen.

Det viste seg imidlertid i ettertid at Alberto Contador hadde avlagt positiv dopingprøve på den andre hviledagen hvor blodprøven viste spor av clenbuterol. Etter en langvarig prosess, hvor Contador hele tiden hevdet at han hadde fått i seg dette stoffet som følge av et dårlig biffstykke, ble han til slutt fratatt seieren av Idrettens voldgiftsrett (CAS) den 6. februar 2012. Andy Schleck ble tilkjent seieren i Tour de France 2010.

Mark Cavendish tok fem etappeseire, men han tok likevel ikke nok poeng til å vinne poengtrøya. Thor Hushovd hadde trøya flest dager, men det var Alessandro Petacchi som endte opp med den grønne trøya. Han tok også to etappeseire, i likhet med Fabian Cancellara, Andy Schleck og Sylvain Chavanel.

Deltakere 
 Se også Liste over utøvere i Tour de France 2010
22 lag stilte til start i Rotterdam. I tillegg til de 16 lagene som var sikret start etter UCI-avtalen fra september 2008 inviterte ASO ytterligere 6 lag (merket med *).
 ProTour-lag: AG2R La Mondiale, Astana, Caisse d'Epargne, Euskaltel-Euskadi, Française des Jeux, Footon-Servetto-Fuji, Garmin-Transitions*, Team HTC-Columbia, Katjusja*, Lampre-Farnese, Liquigas-Doimo, Team Milram, Omega Pharma-Lotto, Quick Step, Rabobank, Team RadioShack*, Team Saxo Bank, Team Sky* 
 Profesjonelle kontinentallag: BMC Racing  Team*, Bbox Bouygues Télécom, Cervélo TestTeam*, Cofidis

Det var med 198 ryttere fra 31 nasjoner. George Hincapie og Christophe Moreau kjørte sin 15. Tour de France, mens Jeremy Hunt (36) og Michael Barry (34) var blant debutantene i Tour de France-sammenheng. To nordmenn var med i rittet; Thor Hushovd stilte til sin 10. og Edvald Boasson Hagen til sin første start. Alberto Contador var den største favoritten til å vinne sammenlagt, mens blant andre Andy Schleck, Fränk Schleck, Denis Mensjov, Cadel Evans, Christian Vande Velde, Lance Armstrong, Roman Kreuziger, Bradley Wiggins, Ivan Basso, Michael Rogers og Carlos Sastre var ventet å konkurrere om de øvrige topplasseringene.

Etapper

Trøyene dag for dag 

♠ – Andy Schleck tilkjent seieren av CAS den 6. februar 2012 etter at Alberto Contador ble dømt for doping.

Resultater

Sammenlagt

Poengkonkurransen

Klatrekonkurransen

Ungdomskonkurransen

Lagkonkurransen

Mest offensive rytter 

Sylvain Chavanel fra Quick Step ble kåret til rittets mest angrepsvillige rytter.

Referanser

Eksterne lenker 
 

  
Sport i Frankrike i 2010